stanford-oval/wikipedia huggingface dataset:
Arashiyama
Nähtävyydet

Arashiyaman tärkeimpiin maamerkkeihin kuuluu Katsurajoen ylittävä 154 metriä pitkä Togetsun silta. Nykyinen silta on rakennettu 1930-luvulla. Sillasta ylävirtaan joki lävistää Kioton ja Kameokan välisen vuorijonon syväpiirteisessä, mutkittelevassa laaksossa, joka tunnetaan Hozun laaksona. Tätä joen noin 16 kilometrin pituista osuutta kutsutaan Hozujoeksi. Laaksossa järjestetään turisteille jokilaskua (Hozu kawakudari), jonka reitti kulkee Kameokasta Arashiyamaan.
Katsurajoen eteläpuolella kohoaa Arashiyama-vuori, jonka huipulla on Arashiyaman linnan raunio. Vuoren juurella sijaitsevat Senkō-jin ja Hōrin-jin buddhalaiset temppelit. Senkō-jin Daihikaku-paviljonki tunnetaan Matsuo Bashōn haikurunosta. Alun perin Senkō-ji oli osa läheistä Seiryō-jin temppeliä. Sen siirrätti nykyiselle paikalleen Edo-kaudella kauppias Suminokura Ryōi, joka rakennutti Hozujoesta veneliikenteelle kulkukelpoisen. Hōrin-ji tunnetaan vuorostaan jūsan-mairi-juhlastaan, jossa 13 vuotta täyttäneet lapset käyvät palvomassa juhlavaatteissa Kokūzō-bodhisattvaa. Temppeliä pidetään munkki Gyōkin perustamana. Arashiyama-vuoren rinteellä on myös Monkey Park Iwatayama -eläinpuisto, josta avautuu näkymä Kioton kaupunkialueelle.
Katsurajoen pohjoispuolella Saganon kaupunginosassa sijaitsee huomattava Tenryū-jin temppeli, Unescon maailmanperintökohde ja yksi Kioton viidestä suuresta zentemppelistä. Tenryū-jin kaakkoispuolella Katsurajoen varrella ovat Rinsen-jin temppeli ja yksityinen Fukuda-taidemuseo, pohjoispuolella Nonomiya-jinjan šintolainen pyhäkkö. Temppelin lähistöllä levittäytyy Arashiyaman bambulehto, yksi alueen suosituimmista nähtävyyksistä, jonka takana sijaitsee näyttelijä Ōkōchi Danjirōn rakennuttama huvila Ōkōchi-sansō.
Myös hieman kauempana Katsurajoesta Sagano-rautatielinjan pohjoispuolella on useita buddhalaisia temppeleitä. Tämän alueen tunnelma on Arashiyaman keskustaa rauhallisempi ja maaseutumaisempi. Etelästä pohjoiseen alueella sijaitsevat Jōjakkō-jin, Nison-inin ja Giō-jin temppelit, vielä pohjoisempana Saga-Toriimoton kaupunginosassa sadoista kivipatsaistaan tunnetut Adashino Nenbutsu-jin ja Otagi Nenbutsu-jin temppelit. Adashino Nenbutsu-jin temppelille johtavan kulkutien (sandō) ympäristössä on säilynyt historiallista rakennuskantaa, joka on suojeltu.
Katsurajoen rantaa Arashiyamassa
Togetsun silta
Iwatayama Monkey Park
Arashiyaman bambumetsää
Nonomiya-jinja
Giō-jin temppelin puutarhaa
Ōkōchi-sansō-huvila
Saga-Toriimoton kaupunginosaa
Liikenne

Arashiyamaan johtaa Kioton rautatieasemalta päin JR Nishi-Nihonin San’in-päälinja eli Sagano-linja, joka pysähtyy Saga-Arashiyaman rautatieasemalla Katsurajoen pohjoispuolella. Sen lähettyvillä aivan alueen ytimessä on Keifuku-rautateiden (Randen) Arashiyama-raitiotielinjan pääteasema eli Arashiyaman asema. Keifukun Arashiyama-päälinja liittää Arashiyaman Kioton keskustaan.
Katsurajoen eteläpuolelle päättyy Hankyū-rautateiden Arashiyama-linja, jonka pääteasema on niin ikään nimeltään Arashiyaman rautatieasema. Hankyū tarjoaa Arashiyamasta yhteyden Osakan suuntaan. Näiden kolmen rautatielinjan lisäksi Arashiyamaan johtaa myös Kioton kaupungin linja-autolinjoja.
Sagano kankō -rautatie harjoittaa museorautatieliikennettä Hozun laaksossa Arashiyamasta Kameokaan. Junat tunnetaan nimellä Torokko ressha (トロッコ列車), ja ne lähtevät Torokko-Sagan rautatieasemalta aivan Saga-Arashiyaman rautatieaseman vierestä.
Aiheesta muualla

Kuvia tai muita tiedostoja aiheesta Arashiyama Wikimedia Commonsissa
Keifuku-rautateiden (Randen) Arashiyaman rautatieasema
Arashio (1937)

| Arashio/荒潮 |
| --- | --- |
 Arashio

Aluksen vaiheet
Rakentaja:  Kawasaki, Kobe
Kölinlasku:  1. lokakuuta 1935
Laskettu vesille:  26. toukokuuta 1937
Palveluskäyttöön:  30. joulukuuta 1937
Tekniset tiedot
Uppouma:  2 408 t
Pituus:  118,3 m  (kokonaispituus) 115 m (vesiraja)
Leveys:  10,3 m
Syväys:  3,7 m
Koneteho:  51 000 shp
Nopeus:  34,85 solmua
Miehistöä:  230
Aseistus
Aseistus:  6 × 127 mm/50 type 3 28 × 25 mm type 96 -ilmatorjuntatykkiä 4 × 13 mm type 93 -ilmatorjuntakonekivääriä 8 × 610 mm torpedoputkea 36 × syvyyspommia
Arashio (jap. 荒潮) oli keisarillisen Japanin laivaston Asashio-luokan hävittäjä toisessa maailmansodassa.
Valmistus

Alus tilattiin vuoden 1934 Maru-2 ohjelmassa Kawasakin Koben telakalta, missä köli laskettiin 1. lokakuuta 1935. Alus laskettiin vesille 26. toukokuuta 1937 ja valmistui saman vuoden lopulla 30. joulukuuta.
Palvelus

Toisen maailmansodan alussa alus kuului Etelä-Kiinan merellä Malaijille hyökänneen laivaston 8. hävittäjädivisioonaan sisaralustensa Ōshion, Michishion ja Asashion kanssa. Alkuvuodesta 1942 alus siirrettiin divisioonan mukana Alankomaiden Itä-Intiaan, jossa alus osallistui 19. helmikuuta Bandoengin salmessa Alankomaiden laivaston Hr. Ms. Piet Heinin upottamiseen.
Maaliskuussa 1943 alus kuului kahdeksan hävittäjän ja kahdeksan kuljetusaluksen saattueeseen, joka kuljetti täydennyksiä Rabaulista Laeen. Yhdysvaltain ja Australian lentokoneet upottivat koko saattueen ennen perille pääsyä. Arashio tuhoutui 4. maaliskuuta B-25 koneiden hyökkäyksessä 55 mailia kaakkoon Finschafenista.
Aiheesta muualla

Kuvia tai muita tiedostoja aiheesta Arashio (1937) Wikimedia Commonsissa
Asashio-luokan hävittäjä
-
-
-
-
-
-
-
-
-
Avaarilaiskielet

Avaarilaiskielet (myös avaarilais-didolaiset kielet) on dagestanilaiseen kielikuntaan kuuluva kieliryhmä, johon kuuluu 14 puhujamäärältään pientä kieltä. Avaarilaiskieliä puhutaan Kaukasiassa, Dagestanin länsi- ja eteläosissa. Avaarilaiskielet jaetaan edelleen kolmeen alaryhmään: pohjoisavaarilaiskielet, didolaiset kielet ja andilaiset kielet. Kieliryhmän kieliä puhuu yhteensä noin 712 000 ihmistä. Suurin ryhmän kielistä on avaari, jota puhuu noin 650 000 ihmistä. Avaarilaiskielistä vain avaari on kirjakieli, jota myös muut kielet käyttävät.
Avaarilaiskielet
Pohjoisavaarilaiskielet
avaari (650 000)
Andilaiset kielet (noin 50 000)
ahvahi (5 000)
andi (21 270)
bagval (4 000)
botlih (3 000)
godoberi (2 500)
karata (5 000)
tindi (5 000)
tšamalali (4 000 - 5 000)
Didolaiset kielet (11 300)
bežta (2 500)
dido (7 000)
hinuhi (200)
hunzibi (600)
hvarši (1 000)
Barebone

Supermicro 5016T-MTFB palvelimen barebone-malli.
Barebone tarkoittaa tietotekniikassa tietokonetta, jossa on vain välttämättömät komponentit mukana jolloin kustannukset ovat alhaisimmat.
Barebone-tietokoneet voidaan myydä osittain koottuna rakennussarjana ja niitä myyvät sekä yritykset että yksityiset rakentajat.
Barebone on yhdistelmä, jossa on emolevy, kotelo ja virtalähde sekä muita valinnaisia komponentteja ja joka myydään yhtenä yksikkönä.
Barebone-koneen mukana ei normaalisti tule oheislaitteita (näyttöä, näppäimistöä tai hiirtä). Myös suoritin ja RAM-muisti on ostettava erikseen. Lisäksi massamuistilaitteet (kiintolevy, CD-ROM-asema, SSD-asema) sekä laajennuskortit (näytönohjain, verkkokortti) ovat erikseen hankittavia komponentteja. Barebone-konetta voidaan käyttää pohjana tilauskohtaiselle räätälöidylle tietokoneelle, johon valmistaja asentaa halutut komponentit.
Austrian Traded Index

| ATX-indeksi |
| --- | --- |

Perustettu:  1985
Pörssi(t):  Wienin pörssi
Symboli:  A20
ISIN:  AT0000999982
Reuters:  ^ATX
Bloomberg:  ATX <INDEX>
Aiheesta muualla
Sivusto
Infobox OKVirheellinen NIMI-arvo: 
Austrian Traded Index (lyh. ATX) on Wienin pörssin blue chip -osakeindeksi. ATX:n koostumusta tarkistetaan vuosittain maalis- ja syyskuussa. Tärkeimmät kriteerit sisällyttämiselle tai poistamiselle ovat pääomitetut vapaasti vaihdettavat ja pörssikaupankäynnit.
Luettelo indeksin yhtiöistä

Indeksin yhtiöt 4. tammikuuta 2024:
Andritz
AT&S
BAWAG
CA Immo
Do & Co
Erste Bank
EVN Group
Immofinanz
Lenzing
Mayr-Melnhof Karton
OMV
Schoeller-Bleckmann Oilfield Equipment
Telekom Austria
Raiffeisen International
Uniqa Insurance Group
Verbund
Voestalpine
Vienna Insurance Group
Wienerberger
Österreichische Post
Bankekindin kihlakunta

Bankekindin kihlakunnan sijainti Itä-Götanmaan läänin kartalla.
Bankekindin kihlakunta (ruots. Bankekinds härad) oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 508,12 neliökilometriä ja asukasluku 11 834 henkeä. Kihlakuntaan kuuluneet kunnat olivat Vårdsberg, Askeby, Örtomta, Bankekind, Grebo, Värna, Björsäter ja Åtvid.
Kihlakunnan tuolloisista kunnista Askeby, Bankekind, Vårdsberg ja Örtomta kuuluvat nykyään Linköpingin kuntaan ja muut Åtvidabergin kuntaan.
Bankekindin kihlakunnan vaakuna
Austrobaileyaceae

| Austrobaileyaceae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Austrobaileyales
Heimo::  Austrobaileyaceae  Croizat, nom. cons.
Katso myös
   Austrobaileyaceae Wikispeciesissä   Austrobaileyaceae Commonsissa 
Infobox OKNimi-testi OK: 
Austrobaileyaceae on siemenkasviheimo, joka parin muun heimon kanssa kuuluu lahkoon Austrobaileyales. Heimossa on vain yksi Koillis-Australiassa kasvava suku, Austrobaileya, jossa on kaksi lajia.
Tuntomerkit

Austrobaileya-lajit ovat sademetsän liaaneja eli puuvartisia köynnöksiä, jotka kiipeävät kiertymällä tuen ympärille. Niillä on enemmän tai vähemmän vastakkaiset, lyhytruotiset ja ehyet lehdet. Kukat sijaitsevat lehtihangoissa ja ovat kookkaita ja riippuvia, noin viiden senttimetrin levyisiä. Niissä on 12–24 harittavaa kehälehteä, 6–11 hedettä leveine ja lapamaisine palhoineen sekä niiden sisäpuolella ainakin kuusi joutohedettä. Ponnet ovat lokerositeeseen vajonneita. Erillisiä emejä on 4–14, tavallisesti kuudesta yhdeksään. Luotti on kärjestään kaksiliuskainen. Siemenaiheita on kussakin emissä 4–14, tavallisesti kuudesta kahdeksaan. Kukka muistuttaa päällisin puolin melko paljon lumpeitten kukkaa. Hedelmistö koostuu enemmän tai vähemmän soikeista pikku marjoista, jotka kehittyvät erillisistä emilehdistä. Siemenissä on kirjava siemenvalkuainen. Kromosomiluvun yksi annos on n = 22, mahdollisesti myös 23.
Bankin oireyhtymä

Bankin oireyhtymä on yksittäisessä unkarilaisessa suvussa havaittu oireisto, jonka aiheuttaa ilmeisesti uniikki autosomissa vallitsevasti periytyvä mutaatio. Oireistoa raportoitiin vuonna 1965 esiintyneen kolmessa sukupolvessa. Se aiheuttaa poikkeavuuksia raajojen luissa.
Barkåker

| Barkåker |
| --- | --- |
 Barkåkerin koulu
 Barkåker
 Koordinaatit: 59°19′00″N, 10°23′00″E 
Valtio:  Norja
Lääni:  Vestfold
Kunta:  Tønsberg
Pinta-ala:  
 – Maa:  1,1 km²
Väkiluku (2023):  1 803
 – Väestötiheys:  1 639,1 as./km²
Infobox OKVirheellinen NIMI-arvo: 
Barkåker on taajama Tønsbergin kunnassa Vestfoldin läänissä Norjassa. Taajaman pinta-ala on 1,1 neliökilometriä ja asukasluku 1 803 vuonna 2023.
Barking Pumpkin Records

Barking Pumpkin Records oli Frank Zappan vuonna 1981 perustama levy-yhtiö. Jakelijana toimi alun perin CBS Records ja vuodesta 1984 lähtien Capitol Records. Vuonna 1993 yhtiö siirtyi kuitenkin Rhino Recordsille.
BMW 6-sarja

BMW 6-sarja on BMW:n vuosina 1976–1989 ja uudelleen vuodesta 2003 lähtien valmistama automalli.
Aiheesta muualla

Kuvia tai muita tiedostoja aiheesta BMW 6-sarja Wikimedia Commonsissa
Bart Goor

| Henkilötiedot |
| --- | --- | --- |
Syntymäaika: 9. huhtikuuta 1973 (ikä 51) 
Syntymäpaikka:  Neerpelt, Belgia
Pelipaikka: vasen laitalinkki
Junioriseurat
1981-1986 1986-1991: FC Buul Geel
Seurat
| Vuodet | Seura | O (M) |
| 1991–1996 1996-1997 1997-2001 2001-2004 2004-2005 2005- | Geel Genk Anderlecht Hertha BSC Feyenoord Anderlecht | 142 (27) 33 (18) 131 (32) 87 (13) 34 (7) 58 (8) |
Maajoukkue
| 1999–2008 | Belgia | 78 (13) |
 Seurajoukkueuran tilastot kattavat vain kansalliset sarjat, päivitetty 5. kesäkuuta 2007.  Maajoukkueuran tilastot päivitetty 31. lokakuuta 2018.
Bart Goor (s. 9. huhtikuuta 1973 Neerpelt, Belgia) on belgialainen jalkapalloilija, joka edusti useiden kotimaansa pääsarjan Jupiler Leaguen seurojen lisäksi saksalaista Hertha Berliniä ja alankomaalaista Feyenoordia.
Goor siirtyi Anderlechtiin ajauduttuaan entisen seuransa Feyenoordin valmennusjohdon kanssa erimielisyyksiin. Hän on voittanut Anderlechtin paidassa neljästi Belgian liigan mestaruuden sekä kolmasti Belgian supercupin.
Belgian maajoukkuetta Goor on edustanut 78 kertaa ja tehnyt 13 maalia. Arvokisoissa hän on edustanut maataan vuoden 2000 EM-kisoissa sekä vuoden 2002 MM-kisoissa.
Barking and Dagenham

| Barking and Dagenham |
| --- | --- |
 Barking and Dagenhamin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°32′10″N, 0°04′44″E
Pinta-ala:  36,1077 km2
Väkiluku:  211 998  (2018)
Lähialueet:  Redbridge, Havering, Bexley, Greenwich, Newham
 fiBarking and Dagenham 
Barking and Dagenham (London Borough of Barking and Dagenham) on yksi Lontoon 32:sta kaupunkipiiristä ja sijaitsee kaupunkialueen itäosassa, Thamesin pohjoisrannalla. Sen pinta-ala on 36 neliökilometriä, ja siellä asui vuonna 2017 noin 211 000 ihmistä.
Barking and Dagenham sai nykyiset rajansa vuonna 1965, kun suurin osa Dagenhamista ja Barkingista yhdistettiin yhdeksi kaupunkipiiriksi.
Avaforsin rautatieasema

Avaforsin rautatieasema (lyh. Avs, ruots. Avafors järnvägsstation) oli rautatieasema Ruotsin rataverkkoon kuuluvalla rataosalla Boden–Haaparanta. Liikennepaikka on avattu liikenteelle vuonna 1902, jolloin rautatie Niemisuvannosta Morajärvelle valmistui.
Rataosan Boden–Morajärvi–Karlsborgsbruk perusparannustyön yhteydessä vuonna 2007 Avaforsin liikennepaikasta rakennettiin välisuojastuspaikka, jonka liikenteenohjaustoiminnot hoidettiin kaukokäytöllä Luulajan rautatieasemalta. Liikennepaikan tietokoneasetinlaite purettiin 12. lokakuuta 2011, jonka yhteydessä liikennepaikka lakkautettiin. Liikennepaikan korvaa tulevaisuudessa sen itäpuolella sijaitseva Gåsträskenin rautatieasema.
Armilan terveysasema

| Armilan terveysasema |
| --- | --- |
Osoite:  Armilankatu 44, 53100 Lappeenranta
Sijainti:  Lappeenranta
Koordinaatit:  61.05985°N, 28.21154°E
Käyttäjä:  Etelä-Karjalan sosiaali- ja terveyspiiri (Eksote),
Armilan terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Armilan terveysasema on Lappeenrannassa toimiva julkisen palvelun terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote). Terveysasema on ollut eräs Lappeenrannan näytteenottopaikkoja koronapandemian aikana (2020–2021).
Armilan terveysasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Kiireellisestä hoitoa tarvittaessa otetaan yhteys Päivystysapuun (116 117; hätätilanteessa luonnollisesti Yleiseen hätänumeroon 112). Ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta).
Keväällä 2019, kun Etelä-Karjalan keskussairaalan päivystysvastaanotto ruuhkaantui, vaadittiin kiirevastaanoton palauttamista Armilan terveysasemalle. Tämä toteutuikin joksikin aikaa. Vuoden 2023 tienoilla Armialan terveysaseman toiminta on suunniteltu siirrettävän Etelä-Karjalan keskussairaalaan.
Aiheesta muualla

Armilan terveysaseman sijainti (kartta.lappeenranta.fi)
BMW 5-sarja (G60)

| BMW G60/BMW i5 |
| --- | --- |

Valmistustiedot
Valmistusmaa:   Saksa  Kiina
Valmistaja:  BMW
Valmistusvuodet:  2023–
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  BMW G30
Teknisesti samankaltaisia:  BMW G70
Tekniset tiedot
Pohjalevy:  BMW CLAR
Moottori:  R4 R6
Polttoaine:  bensiini diesel
Vetotapa:  takaveto neliveto
Vaihteisto:  8-vaihteinen automaatti
BMW G60 on BMW 5-sarjan kahdeksannen sukupolven malli, jota on valmistettu vuodesta 2023 lähtien. Se korvasi edeltäneen G30-mallin.
BMW 5-sarja (G60) 2023–

BMW G60 julkistettiin keväällä 2023, ja se tuli markkinoille vuoden syksyllä 2023. Malli perustuu samalle pohjalevylle kuin esimerkiksi suurempi 7-sarja (G70). Ensimmäistä kertaa sähkömoottorit ilmestyivät konepellin alle. Ilmanvastuskerroin yhteensä 0,24. Mittojen suhteen auto on muuttunut paljon. Farmarimalli Touring esiteltiin 2024 alussa.
Elokuussa 2024 esiteltiin ainoastaan Kiinan markkinoilla myytävä pidempiakselivälinen versio, jonka akseliväli on 120 millimetriä perusmallia pidempi.
BMW G61 Touring
BMW i5
Armin Bittner

| Mitalit> Maa:   Saksa.Miesten alppihiihto.MM-kilpailut  | Mitalit> Maa:   Saksa.Miesten alppihiihto.MM-kilpailut  | Mitalit> Maa:   Saksa.Miesten alppihiihto.MM-kilpailut  | Maa:   Saksa> Miesten alppihiihto. |
| --- | --- | --- | --- |
|  Hopeaa | Vail 1989 | pujottelu |  |
|  Pronssia | Crans-Montana 1987 | pujottelu |  |
Armin Bittner (s. 28. marraskuuta 1964 Krün, Länsi-Saksa) on saksalainen uransa lopettanut alppihiihtäjä. Hän edusti aktiiviurallaan SC Krün -seuraa.
Bittner saavutti Crans Montanan MM-kilpailuissa 1987 pujottelussa pronssia. Calgaryn olympialaisissa 1988 hän oli alppiyhdistetyssä yhdestoista. Hän sai Vailin MM-kilpailuissa 1989 pujottelussa hopeaa. Saalbachin MM-kilpailuissa 1991 hän oli pujottelussa kuudes ja suurpujottelussa viidestoista.
Bittner voitti pujottelun maailmancupin kausilla 1988–1989 ja 1989–1990 sekä sijoittui kolmanneksi kaudella 1986–1987. Maailmancupin kokonaiskilpailussa hän oli neljäs kaudella 1989–1990. Hän voitti maailmancupissa seitsemän pujottelukilpailua, oli neljä kertaa toinen ja seitsemän kertaa kolmas. Lisäksi hän oli kerran kolmas suurpujottelussa.
Maailmancup-voitot

| Päivä | Paikka | Laji |
| --- | --- | --- |
| 21. joulukuuta 1986 |  Hinterstoder | Pujottelu |
| 21. joulukuuta 1988 |  St. Anton | Pujottelu |
| 15. tammikuuta 1989 |  Kitzbühel | Pujottelu |
| 12. elokuuta 1989 |  Thredbo | Pujottelu |
| 7. tammikuuta 1990 |  Kranjska Gora | Pujottelu |
| 12. tammikuuta 1990 |  Schladming | Pujottelu |
| 4. maaliskuuta 1990 |  Veysonnaz | Pujottelu |
Bardun kirkko

| Bardun kirkko Bardu kirke |
| --- | --- |
 Kirkko vuonna 2008.
Sijainti:  Bardu, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1829
Suunnittelija:  Ole Olsen Lundberg
Materiaali:  puu
Istumapaikkoja:  180
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bardun kirkko (norj. Bardu kirke) on Bardun kunnassa Tromssan läänissä Norjassa sijaitseva kahdeksankulmainen puukirkko vuodelta 1829.
Aiheesta muualla

Kuvia tai muita tiedostoja aiheesta Bardun kirkko Wikimedia Commonsissa
Armageddon (2007)

Armageddon (2007) oli kahdeksas Armageddon showpaini pay-per-view (PPV) tapahtuma, minkä tuotti World Wrestling Entertainment (WWE). Tapahtuma järjestettiin 16. joulukuuta, 2007 Mellon Arenalla Pittsburghissa, Pennsylvaniassa. Tapahtumassa esiintyi painijoita RAW'sta, SmackDownista ja ECW brändistä ja siellä käytiin kahdeksan ottelua.
Taustaa

"Pääfeudi", mikä johti Armageddoniin SmackDown brändistä oli Edgen, The Undertakerin ja Batistan välillä, jotka taistelivat World Heavyweight -mestaruudesta. Survivor Seriesissä, Batista ja The Undertaker taistelivat Hell in a Cellissä World Heavyweight mestaruusottelussa. Edge (joka oli naamioitunut kameramieheksi kehänulkopuolella) sekaantui otteluun ja se maksoi Undertakerille maailman mestaruuden. Vickie Guerrero, joka oli SmackDownin toimitusjohtaja ja ihastunut Edgeen, järjesti 30. marraskuuta SmackDownissa Edgelle World Heavyweight -mestaruusottelun Batistaa vastaan. Samana iltana Batista kohtasi Edgen mestaruusottelussa. Juuri kun näytti siltä, että Batista olisi jälleen säilyttämässä mestaruuden, Undertaker sekaantui otteluun ja iski chockeslamin Batistalle, mutta Edge pääsi juoksemaan karkuun. Theodore Long palasi avustavaksi toimitusjohtajaksi ja järjesti heidän välilleen Triple Threat- ottelun Armageddoniin World Heavyweight -mestaruudesta.
RAW'sta Armageddoniin edennyt pääfeudi oli Randy Ortonin ja juuri paluun tehneen Chris Jerichon välillä WWE -mestaruudesta. Jericho palasi WWE:hen 19. marraskuuta, 2007 RAW'ssa ja keskeytti Ortonin järjestämän seremonian. Jericho paljasti hänen aikomuksen hankkia WWE -mestaruuden takaisin ja "pelastaa" WWE Ortonilta. Tämän jälkeen, Jericho haastoi Ortonin, mutta hän ei suostunut. Viikkoa myöhemmin, Jericho maksoi Ortonille ottelun Ric Flairia vastaan, jotta hän suostuisi mestaruusotteluun. Myöhemmin Orton hyväksyi haasteen.
ECW brändistä pääfeudi, mikä eteni Armagennoniin oli CM Punk ja Kane vastaan Big Daddy V ja Mark Henry. Heidän riita alkoi 4.joulukuuta ECW'ssä, kun Punkin piti valita V tai Henry vastustajakseen päätapahtumaan. Punk valitsi Henryn. Punk voitti ottelun diskauksella, kun Big Daddy V sekaantui otteluun. He yrittivät hakata Punkin kahdestaan, mutta Kane tuli pelastamaan Punkin pinteestä. Tämä johti otteluun Armageddoniin, missä Kane ja Punk kohtaisivat V:een ja Henryn. 11. joulukuuta ECW'ssä, Punk ja Kane voittivat Deuce 'n Dominon joukkue ottelussa.
Ottelut ja tulokset

| # | Tulokset | Stipulaatiot | Aika |
| --- | --- | --- | --- |
| Ei-televisioitu | Jesse ja Festus voittivat John Morrisonin ja The Mizin | Tag team ottelu | 06:00 |
| 1 | Rey Mysterio voitti Montel Vontavious Porterin (c) ulos-laskulla | Standardi ottelu WWE United States -mestaruudesta | 11:29 |
| 2 | Big Daddy V ja Mark Henry (Matt Strikerin kanssa) voittivat CM Punkin ja Kanen | Tag team ottelu | 10:33 |
| 3 | Shawn Michaels voitti Mr. Kennedyn | Standardi ottelu | 15:16 |
| 4 | Jeff Hardy voitti Triple H:n | Standardi ottelu #1 haastajasta WWE mestaruusottelusta 2008 Royal Rumblessa | 15:23 |
| 5 | Finlay (Hornswogglen kanssa) voitti The Great Khaliin (Ranjin Singhin kanssa) | Standardi ottelu | 06:02 |
| 6 | Chris Jericho voitti Randy Ortonin (c) diskauksella | Standardi ottelu WWE -mestaruudesta | 15:05 |
| 7 | Beth Phoenix (c) voitti Mickie Jamesin | Standardi ottelu WWE Women's -mestaruudesta | 04:45 |
| 8 | Edge voitti Batistan (c) ja The Undertakerin | Triple Threat ottelu World Heavyweight -mestaruudesta | 13:00 |
Armageddon kronologia

Edellinen: Armageddon (2006)
Seuraava: Armageddon (2008)
Armageddonissa, Edge voitti World Heavyweight -mestaruuden toisen kerran.
Ateistien symbolit

Ateistien symbolit ovat ateistien tai uskonnottomien käyttämiä tunnuksia.
Orvokki

Keto-orvokki on vanha vapaa-ajattelijaliikkeen tunnus. Vapaa-ajattelijaliikkeen kansainväliset värit ovat punainen, sininen ja valkoinen.
Liekkimalja

Liekkimalja on Suomessa perinteinen uskonnottomien tunnus kuolinilmoituksissa ja hautakivissä. Liekkimalja kuvaa Prometheuksen tulta ja se on aiheena Vapaa-ajattelijain liiton vaakunassa. Vaakunassa on hopeakentässä sininen, laakea malja, jossa palaa kolme punaista liekkiä. Vaakuna noudattaa vapaa-ajattelijaliikkeen kansainvälisiä värejä. Liitto on myynyt hautakiveen kiinnitettävää liekkimaljaa sekä tunnuksella varustettuja tuhkauurnia ja suruadresseja.
Atomimalli

American Atheists -järjestö käyttää tunnusta, jossa on tyylitelty heliumatomi. Kun järjestö perustettiin 1963, sen tunnukseksi otettiin aikakaudelle ominainen tieteellinen tunnus. Järjestön kuvauksen mukaan tunnus viittaa siihen, että ihmiskunta voi saavuttaa paremman elämän vain tieteellisen menetelmän ja vapaan, avoimen tutkimuksen avulla. Atomi on myös aineen perusosa. Yksi tunnuksen kuvaamista kiertoradoista on avoin, mikä viittaa siihen, että todellisuutta tutkiva tiede ei ole saavuttanut kaikkia vastauksia, vaan uuden tiedon mukana tulee uusia kysymyksiä. Elektronien kiertoradat muodostavat A-kirjaimen (ateismi). Ytimessä oleva kirjain viittaa tunnusta käyttävän järjestön kotimaahan, esimerkiksi A kuten Amerikan Yhdysvallat. Tunnus on suojattu tekijänoikeudella, mutta se on yksilöiden vapaasti käytettävissä, jos käyttö ei ole epäasiallista ja vahingoittavaa.
A-kirjain

Michiganilainen graafikko Diane Reed suunnitteli tunnuksen, joka voitti Atheist Alliance Internationalin järjestämän kilpailun vuonna 2007. Tunnus on public domainia eli vapaasti käytettävissä. A-kirjainta kiertävän ympyrän on sanottu esittävän maapalloa, luontoa ja kaikkeutta ja kirjaimen kärjen tutkivaa mieltä.